Rikunarita-ORG/Wikinium huggingface dataset:
# Evolucion humano

*E articulo aki ta uza **ortografia di Papiamento**. Lo aprecia si por mantene e articulo aki na estilo di **Papiamento**.*

| Historia |
| --- |
|
Prehistoria · Edad antiguo · Edad Medio · Renasemento · Edad moderno |
|

---

 |
| Imagennan riba  Wikimedia Commons |

**Evolucion humano**, ta e proceso biologico di cual *Homo sapiens* (especie di hende moderno) a desaroya for di primatenan cu ya no ta existi mas. E subcampo di paleoantropologia ta e estudio cientifico di evolucion di hende humano. Evidencia cientifico ta mustra cu e propiedadnan fisico y comportacion cu tur hende ta comparti a desaroya durante un periodo di aproximadamente 7 miyon aña (Ma).

Un di e prome caracteristicanan humano ta e capacidad pa cana riba dos pia, *bipedismo,* cual a evoluciona 4 Ma pasa. Otro caracteristicanan significante ta inclui un celebro compleho y grandi, e capacidad pa traha y uza herment, y e capacidad pa idioma a desaroya mas recien. Hopi di e propiedadnan avansa ta inclui expresion simbolico y compleho, arte, y diversion di cultura a surgi principalmente durante e ultimo 100.000 aña.

Taxonomia di *Hominidae*.Primatenan ta descendiente di un antepasado comun, *Hominidae* cu excepcion di *gibbons* (*Hylobates*).
Similaridad fisico y genetico ta mustra cu e especie *H. sapiens* tin un relacion masha cerca cu un otro especie di primate, e simio. Hende y simionan grandi di Africa, chimpanse (incluyendo bonobo) y gorila ta comparti un antepasado comun cu a biba entre 8 y 6 Ma pasa. Hende (*Homo*) a evoluciona inicialmente na Africa cu pariente primitivo, *hominini.* E genealogia di hende a separa for di e genealogia di chimpanse alrededor di 7 Ma pasa. E fossielnan di hende humano primitivo cu a biba entre 6 y 2 Ma pasa ta origina completamente for di Africa. Evidencia di fossiel relaciona cu *hominini* primitivo ta scars, pero e ta provee indicacion relevante tocante con parientenan antiguo a biba. Por ehempel, e carpachi di *Sahelanthropus tchadensis* (seis pa shete miyon aña bieu) a ser haya na Chad cual a evoluciona djente canino chikito, mientras *Orrorin tugenensis* su hueso di pia (seis miyon aña bieu) a mustra cu nan tabata exhibi *bipedismo* primitivo.

Distribucion di genero *Homo*:
■ *Homo sapiens*
■ *Homo neanderthalensis*
■ *Homo erectus*
Hende primitivo a migra for di Africa pa Asia probablemente entre 2 pa 1,8 Ma pasa. Alabes, nan a drenta Europa, mas despues, entre 1,5 pa 1 Ma pasa. E especie di hende moderno a pobla e resto di e mundo hopi mas despues. Por ehempel, hende a yega na Australia probablemente den e ultimo 60.000 aña y na America den e ultimo 30.000 aña n'ey. E cuminsamento di agricultura y e crecemento di e prome civilisacion a tuma luga den e ultimo 12.000 aña.

Tabatin hopi especie similar *H. sapiens* cu a biba durante e ultimo 2 Ma. Algun di nan a coexisti cu hende moderno na Asia y Europa mas recien cu 40.000 aña pasa.

Mira tambe e kategoria Human evolution di Wikimedia Commons pa mas dato mediatiko tokante di e tema aki.

|  |
| --- |
| Nota
Referencia
 |
# Geografia

geografia

disiplina akadémiko, academic major, branch of science| Supkategoria di | siencia  |
| Ta studia | geographic location  |
| Studiá pa | history of geography, Q3589295  |
| Hashtag | geography  |
| Historia | history of geography  |
| Praktiká pa | geographer  |
| Classification of Instructional Programs code | 45.0701, 45.0799  |
| Etikèt na Stack Exchange |   |

  From Wikidata
**Geografia** (griego: γῆ, tera i γράφειν, skirbi) ta un disiplina sientífiko ku ta trata di e estudio di e superfisie terestre, traha mapa di formanan di, por ehèmpel, kultura, bida di mata i bestia, uso di medio ambiente i trafiko i deskripshon di paisahe rònt mundu.

Geografia i spesialismonan relashoná tin biaha ta ser referí huntu komo siensianan espasial. Geografia por ser distinguí for di siensia di tera, e nòmber kolektivo pa tur siensia natural ku ta studia e planeta tera. Geografia físiko ta parti di geografia i di siensia di tera, pero no di geografia sosial.

|  |
| --- |
| **Referensia E artíkulo aki òf un vershon anterior di dje ta un tradukshon di e artíkulo Geografia riba e Wikipedia hulandes, ku ta kai bao di e lisensia Creative Commons Attribution/Share Alike. Mira e historia di edishon einan.
 |
# Gresia antiguo

Gresia antiguo

art style, ancient civilization, region históriko, region kultural, kultura| Parti di | history of Greece  |
| Kontinente | Oropa  |
| Indigenous to | Gresia  |
| Koordinato geográfiko | 38°30′0″N 23°0′0″E  |
| Tin frontera ku | Thrace, Illyria, Persian Empire  |
| Fecha inisial | 12. century BCE  |
| Fecha final | 600s  |
| Studiá pa | ancient history, Greek studies, classics  |
| Historia | history of ancient Greece  |
| Ekonomia di e tópiko | economy of ancient Greece  |

  From Wikidata
**Gresia antiguo** (Griego Antiguo: Ἑλλάς, romanisá: *Hellás*) tabata un sivilisashon na parti nortèste di e Mediteráneo ku a eksistí for di e Siglonan Skur Griego (siglonan 12–9 AC) te na fin di antigwedat klasiko (±600 DC). E tabata konsistí di un kolekshon relativamente suelto di siudat-estadonan i komunidatnan ku tabata relashoná ku otro kultural i lingwístikamente. Promé ku e periodo Romano, mayoria di e regionnan akí a keda unifiká ofisialmente solamente un biaha bou di e Reino di Masedonia for di 338 te 323 AC. Den historia Oksidental, e epoka di antiguedat klasiko a ser sigui direktamente pa e Temprano Edad Medio i e periodo Bizantino.

Tres siglo despues di e dekadensia di Gresia Mikeniko durante e kolapso di e Epoka di Bròns, siudat Griego urbano (poleis) a kuminsá forma na e siglo 8 AC, loke a marka e kuminsamentu di e periodo Arkaiko i e kolonisashon di e basin di Mediteráneo. Despues di esaki a sigui e epoka di Gresia Klasiko, for di e Gueran Greko-Persa te na morto di Aleksander e Grandes na 323 AC. E periodo aki a inkluí e Edá di Oro di Atenas i e Guera Peloponesiako entre Atenas i Esparta.

E unifikashon di Gresia pa Masedonia bou di Felipe II i e konkuista despues di e Imperio Akemenida pa Aleksander e Grandes a hasi sivilisashon helenístiko plama pa tur e Medio Oriente. E periodo Helenístiko generalmente ta konsiderá ku a kaba na 30 AC, ora e último reino helenístiko, Egipto Ptolemaiko, a ser anexá pa e Republika Romano.

Kultura Griego klasiko, spesialmente filosofia, tabatin un influensia hopi fuerte riba Roma Antiguo, ku a difundi un vershon di dje pa tur e Mediteráneo i gran parti di Oropa. Pa e motibu aki, hopi biaha ta konsiderá Gresia Klasiko komo e kuna di sivilisashon Oksidental: e kultura fundamental for di kua e mundu Oksidental moderno a heredá hopi di su ideanan i modelonan básiko den politika, filosofia, siensia i arte.

|  |
| --- |
| **Referensia E artíkulo aki òf un vershon anterior di dje ta un tradukshon di e artíkulo Gresia antiguo riba e Wikipedia ingles, ku ta kai bao di e lisensia Creative Commons Attribution/Share Alike. Mira e historia di edishon einan.
 |
# Edad Medio

*E articulo aki ta uza **ortografia di Papiamento**. Lo aprecia si por mantene e articulo aki na estilo di **Papiamento**.*

| Historia |
| --- |
|
Prehistoria · Edad antiguo · Edad Medio · Renasemento · Edad moderno |
|

---

 |
| Imagennan riba  Wikimedia Commons |

**Edad Medio** of **tempo medieval** ta e periodo historico di e civilizacion occidental entre siglo 5 y siglo 15. Convencionalmente, su inicio ta na aña 476 cu e caida di e Imperio Romano di Oeste y su fin na 1492 cu e descubrimento di America, of na 1453 cu e caida di e Imperio Bizantino, fecha cu tin e singularidad di coincidi cu e invencion di e imprenta publicacion di e bijbel di Gutenberg y cu e fin di e guera di Cien Aña.

Te awe, historiadonan di e periodo ta prefera di matiza e ruptura entre Antiguedad y Edad Media di manera cu entre siglo 3 y 8 ta papia di Antigedad Tardío, cu lo tabata un gran etapa di transicion den tur ámbito: den e aspecto economico, pa e sustitucion di e manera di produccion esclavizador pa e manera di produccion feudal; den e aspecto social, pa e desaparicion di e concepto di ciudadania romano y e definicion di e estamento medieval, den e aspecto politico pa e descomposicion di e structuranan centraliza di e Imperio Romano cu a bay den un dispersion di poder; y den e aspecto ideologico y cultural pa e absorcion y sustitucion di e cultura clasica pa e teocentrico culturanan cristian of islamico (cada un den su espacio).

E ta ser dividi den dos periodo grandi: Edat di Meza (siglo 5-10, sin un diferenciacion cla cu Antiguedad Tardío); y Edad Media Bajo (ss. 11-15), cu na su turno por wordo dividi den un periodo di plenitud, e Edad Media Pleno (ss. 11-13) y e dos ultimo siglonan cu a testigua e crísis di siglo 14.

Mapa di Europa na aña 1470

|  |
| --- |
| **Referensia E artíkulo aki òf un vershon anterior di dje ta un tradukshon di e artíkulo Edad Medio riba e Wikipedia spañó, ku ta kai bao di e lisensia Creative Commons Attribution/Share Alike. Mira e historia di edishon einan.
 |
# Renasementu

| Historia |
| --- |
|
Prehistoria · Edat antiguo · Edat medio · Renasementu · Edat moderno |
|

---

 |
| Imágennan riba  Wikimedia Commons |

E hòmber Vitruvio di Leonardo da Vinci
**Renasementu** (na franses e ta nifika literalmente: *nase di nobo*) ta un era den historia kultural oropeo ku a sigui despues di Edat Media i ku a termina den siglo diesshete. Renasementu a kuminsá na Italia na fin di e tempo medieval den e siglo dieskuater komo un movementu kultural i a plama den e siglonan ku a sigui pa gran parti di Oropa.

Durante e periodo aki, tabatin un *re-nasementu* di enseñansa klásiko. Hende a kuminsá siña e teorianan di e eruditonan di Gresia, Roma i otro siudatnan antiguo. Hopi biaha ta bisa ku e Renasementu ta e komienso di e "era moderno".

Durante e Renasementu, tabatin hopi progreso den arte, literatura, siensia, matemátika i kultura. Hopi artista, eskritor, filósofo i sientífiko famoso a biba durante e periodo aki. Tin biaha ta yama un persona ku ta inteligente riba un gran kantidat di tereno un "hòmber di Renasementu". E hòmber mas famoso di e époka di Renasementu ta Leonardo da Vinci, ku tabata pintor, sientífiko, músiko i filósofo.

Den siglo diesnuebe e término tambe a drenta den sirkulashon komo konsepto di un époka históriko.

## Mira tambe

* Nacimento di Venus di Botticelli
* Literatura spaño di Renasementu

## Bibliografia

* Ilan Rachum, *The Renaissance: an Illustrated Encyclopedia*, Octopus, ISBN 0-7064-0857-8
* Edmond Wright, Ed., *The Medieval and Renaissance World*, Chartwell Books, Inc. ISBN 0-89009-264-8
* Margaret Aston, *The Fifteenth Century*, Tames And Hudson, ISBN 0-500-33009-3
* Denys Hay & John Law, *Italy in the Age of the Renaissance*, Longman, ISBN 0-582-48358-1}}
* John T. Paoletti & Gary M. Radke, *Art in Renaissance Italy*, Laurence King Publishing, (2005), ISBN 1-85669-439-9

Mira tambe e kategoria Renasementu di Wikimedia Commons pa mas dato mediatiko tokante di e tema aki.
# Bakteria

*E artíkulo aki ta skirbí na **ortografia di papiamentu**. Lo ta apresiá si por mantené e artíkulo aki na estilo di **papiamentu**.*
Bakteria

takson| Supkategoria di | microorganism  |
| Nòmber sientífiko | Bacteria  |
| Kategoria taksonómiko | domain  |
| Takson superior | Biota  |
| Taxonomic type | Bacillus  |
| Temporal range start | Archean  |
| Fecha inisial | 3500 million years BCE  |
| Ta kousa | bacterial infectious disease  |
| Code of nomenclature | International Code of Nomenclature of Prokaryotes  |
| Homonymous taxon | Bacteria  |
| Mode of reproduction | cell division  |
| LPSN URL |   |
| WordLift URL |   |

  From Wikidata
**Bakteria** ta forma un gran parti di e dominio di mikroorganismo prokaryotiko. Tipikamente algun mikrometer largu, bakteria ta eksisti den varios forma manera esfera, bara i asta spiral. Bakteria tabata un di e promé formanan di bida ku a aparesé riba mundu, i ta presente den mayoria habitat. Bakteria ta biba den suelo, awa, fuente termal asido, sushi radioaktivo, i e partinan di mas hundu di e mantel di Tera.
Tambe tin bakteria ku ta biba den relashonnan simbiotiko o parasitiko ku mata i bestia. Gran mayoria di bakteria no a wòrdu karakterisá, i solamente mitar di e divishonnan di bakteria ta kontené sorto ku por wòrdu kultivá den laboratorio. E estudio di bakteria ta konosí komo bakteriologia, i ta un rama di mikrobiologia.

Normalmente, tin 40 mion sel bakterial den un gram di suelo i 1 mion sèl bakterial den un mililiter di awa dushi. Tin aproksimadamente 5×1030 bakteria riba mundu, lokual ta nifiká ku nan ta forma un biomasa ku ta surpasá e biomasa di tur mata i bestia. Bakteria ta vital den hopi etapa di e siklo di nutrishon dor ku nan ta resikla nutriente den prosesonan manera asimilashon di nitrogeno for di e atmósfera. E siklo di nutrishon ta inkluí e deskomposishon di kadaver, i bakteria ta responsabel pa e proseso di putrimentu. Na komunidat biológikonan rònt di e fuentenan hidrotermal i fuentenan friu, bakteria extremofilo ta ofrese e nutrientenan nesesario pa sostené bida dor di komberti supstansianan ku a wòrdu disolbé manera sulfuro di hidrógeno (H2S) i metan (CH4), den energia. Den mart 2013, investigadónan a publiká datonan ku a wòrdu reportá na òktober di 2012. E datonan ta sugerí ku bakteria ta floria den e Trinchera di Mariana, e parti mas hundu di oséano ku un profundidat di 11 kilometer. Otro investigadónan a reportá den estudionan relashoná ku mikrobio ta prosperá den baranka te ku 580 meter bou di nivel di laman abou di 2.6 kilometer di oséano for di e kosta di e kantu nortwest di Merka. Segun un di e investigadónan, *You can find microbes everywhere—they're extremely adaptable to conditions, and survive wherever they are.* (tradukshon:"Bo por haña mikrobio tur kaminda- nan ta ekstremadamente bon den adapta na diferente kondishon, i por sobrebibi unda ku ta.")

Mira tambe e kategoria Bacteria di Wikimedia Commons pa mas dato mediatiko tokante di e tema aki.

|  |
| --- |
| Fuente, nota i/òf referensia |
# Supespesie

*E artíkulo aki ta skirbí na **ortografia di papiamentu**. Lo ta apresiá si por mantené e artíkulo aki na estilo di **papiamentu**.*

**DominioReinoTronkon/
divishonKlaseÓrdenFamiaGéneroEspesie**

Den klasifikashon biologiko, un **supespesie** ta un rango taxonómiko di organismo. E supespesie ta abou di espesie.

E klasifikashon ta wòrdu usá pa poblashon di espesie ku ta biba den diferente área geográfiko, i ta diferensiá den tamaño, forma òf otro karakterístikanan físiko (morfologia), pero tòg por krusa entre otro ku éksito. No ta tur espesie ta wòrdu parti den supespesie; pa rekonosé supespesie, mester tin por lo menos dos.

E desishon pa rekonosé un supespesie ta wòrdu tumá pa un taksonomiko. Un kriterio komunmente usá ta ku diferente poblashon por krusa, asta si algun desendiente maskulino ta steril. Den naturalesa, e ta típiko pa supespesie no reprodusí, pasobra nan ta separá pa geografia òf selekshon seksual. E diferensianan entre supespesie ta generalmente ménos pronunsiá ku esnan entre espesie.

## Nomenclatura

E nòmber sientífiko di un espesie ta binominal (òf binario), ku ta konsistí di dos palabra latin: e nòmber di genero i espesie. E nòmber sientífiko di un supespesie ta varia un poko dependiendo di e kódigo nomenclatural.

Den zoologia, nòmber di subespesie ta trinominal, ku ta konsistí di e nòmber binominal sigui pa e nòmber di supespesie. Tur komponente di e nòmber trinominal ta skirbí den kursivo. Por ehèmepel, panter tin e nòmber binominal *Panthera pardus*, miéntras ku *Panthera pardus fusca* ta referí na e supespesie di panter indio.

Den botánika, supespesie ta un di e vários rangonan bou di espesie, inkluso rangonan manera variedat, supvariedat, forma, supforma. E rango ta wòrdu indiká pa e palabra "supespesie" òf abreviá **subsp.** (e abreviashon ssp. ta ménos preferá). Un ehèmpel ta *Schoenoplectus californicus* subsp. *tatora*.

|  |
| --- |
| **Referensia E artíkulo aki òf un vershon anterior di dje ta un tradukshon di e artíkulo Supespesie riba e Wikipedia ingles, ku ta kai bao di e lisensia Creative Commons Attribution/Share Alike. Mira e historia di edishon einan.
 |